Ο **Σαούλιους Μικολιούνας** (λιθουανικά: Saulius Mikoliūnas) (γενν. 2 Μαΐου 1984) είναι Λιθουανός επαγγελματίας ποδοσφαιριστής, ο οποίος αγωνίζεται ως δεξιός πλάγιος μέσος για την Ζάλγκιρις Βίλνιους. Είναι διεθνής με την Εθνική Λιθουανίας, της οποίας είναι ο παίκτης με τις περισσότερες συμμετοχές (101).

Σταδιοδρομία σε συλλόγους
-------------------------

 Ο Μικολιούνας σε αγώνα με την Χαρτ οφ Μιντλόθιαν το 2009
Τον Ιανουάριο του 2005, ο Μικολιούνας μετακόμισε στη σκωτσέζικη Χαρτ οφ Μιντλόθιαν ως δανεικός από τνην ΦΜΚ Κάουνας. Ήταν βασικός στην πρώτη ομάδα, ωστόσο η ασυνέπεια ήταν πάντα πρόβλημα στην καριέρα του στις *Καρδιές*. Φίμωσε πολλούς κριτικούς με τον νικητήριο γκολ του εναντίον της Χιμπέρνιαν ΦΚ στις 26 Δεκεμβρίου 2006. Ο Μικολιούνας ανακοίνωσε στις 2 Δεκεμβρίου 2008 ότι ήθελε να φύγει από τον σύλλογο του Εδιμβούργου μετά τη σεζόν 2008–09, για να αντιμετωπίσει μια νέα ποδοσφαιρική πρόκληση αφού πέρασε τέσσερα χρόνια στον σύλλογο. Στις 27 Απριλίου 2009, επιβεβαιώθηκε με άμεση ισχύ ότι είχε αποχωρήσει από την ομάδα.

Τον επόμενο μήνα, ο Μικολιούνας δήλωσε ότι επρόκειτο να υπογράψει στη Σουόνσι Σίτι με ελεύθερη μεταγραφή κατά τη διάρκεια της καλοκαιρινής μεταγραφικής περιόδου, αλλά η κίνηση χάλασε όταν ο προπονητής της Σουόνσι, Ρομπέρτο Μαρτίνεθ, μετακόμισε στη Γουίγκαν Αθλέτικ. Τελικά, ο Μικολιούνας υπέγραψε τριετές συμβόλαιο με την ουκρανική Άρσεναλ Κιέβου.

Τον Ιανουάριο του 2013, ο Μικολιούνας μετακόμισε στην επίσης ουκρανική ΦΚ Σεβαστόπολ. Στο τέλος της σεζόν, η ομάδα του πέτυχε την άνοδο στην Πρέμιερ Λιγκ Ουκρανίας. Τον Αύγουστο του 2014, υπέγραψε στην λευκορωσική ΦΚ Σαχτιόρ Σολιγκόρσκ.

Τον Δεκέμβριο του 2015, η λιθουανική Ζάλγκιρις Βίλνιους ανακοίνωσε ότι ο Μικολιούνας θα μετακομίσει στον σύλλογο για τη σεζόν 2016. Έκτοτε, έχει εμφανιστεί σε περισσότερα από 150 παιχνίδια για τη Ζάλγκιρις, κέρδισε τον τίτλο του Πρωταθλήματος Λιθουανίας τρεις φορές και σήκωσε το Κύπελλο Λιθουανίας τέσσερις φορές με την ομάδα του.

Στις 9 Μαΐου 2019, ο Μικολιούνας έλαβε δίπλωμα προπονητή UEFA B.

Εθνική ομάδα
------------

Ο Μικολιούνας έκανε το ντεμπούτο του στην Εθνική Λιθουανίας το 2004, σε έναν φιλικό αγώνα ενάντια στην Πορτογαλία και σκόραρε το πρώτο του γκολ το 2007, εναντίον της Γεωργίας. Το επόμενο γκολ ήρθε ένα χρόνο αργότερα, εναντίον της Ρουμανίας. Στις 9 Οκτωβρίου 2014, σε έναν αγώνα για τα προκριματικά του Ευρωπαϊκού Πρωταθλήματος Ποδοσφαίρου 2016, σημείωσε το πιο πρόσφατο γκολ από τα πέντε διεθνή γκολ του, εναντίον της Εσθονίας, σε μια εντός έδρας νίκη με 1–0.

Αφού εμφανίστηκε σε αγώνα του Πρωταθλήματος Εθνών ΟΥΕΦΑ 2020-21 εναντίον του Καζακστάν στις 4 Σεπτεμβρίου 2020, ο Μικολιούνας έκανε την 85η συμμετοχή του για τη χώρα του και έτσι έγινε ο παίκτης με τις περισσότερες συμμετοχές για τη Λιθουανία, ξεπερνώντας τον προηγούμενο κάτοχο του ρεκόρ, Άντριους Σκέρλα. Στις 25 Σεπτεμβρίου 2022, έγινε ο πρώτος Λιθουανός παίκτης που έφτασε τις 100 συμμετοχές για την εθνική ομάδα αφού έπαιξε στον αγώνα του Πρωταθλήματος Εθνών ΟΥΕΦΑ εναντίον του Λουξεμβούργου.

Διακρίσεις
----------

**ΦΜΚ Κάουνας**

* Πρωτάθλημα Λιθουανίας: 2004
* Κύπελλο Λιθουανίας: 2004
* Σούπερ Καπ Λιθουανίας: 2004

**Χαρτ**

* Κύπελλο Σκωτίας: 2005–06

**Ζάλγκιρις**

* Πρωτάθλημα Λιθουανίας: 2016, 2020, 2021
* Κύπελλο Λιθουανίας: 2016, 2018, 2021, 2022
* Σούπερ Καπ Λιθουανίας: 2016, 2017, 2020

Παραπομπές
----------

1. ↑  (πολλαπλές γλώσσες) *FBref.com*. 98714131.
2. ↑  (Ισπανικά) *Argentine Soccer Database*. 50334.
3. ↑  (Ισπανικά) *Argentine Soccer Database*. 50334. Ανακτήθηκε στις 4  Απριλίου 2022.
4. ↑  «Hearts players become free agents». BBC Sport. 28 April 2009.. Ανακτήθηκε στις 29 April 2009.
5. ↑  «Mikoliūnas nebesitiki žaisti „Swansea City"». 15min.lt. 2009-06-09.. Ανακτήθηκε στις 2022-11-08.
6. ↑  «Naujasis S.Mikoliūno klubas – Kijevo "Arsenal"». Futbolas.lt. 12 July 2009. Αρχειοθετήθηκε από το πρωτότυπο στις 17 July 2009.. Ανακτήθηκε στις 13 July 2009.
7. ↑  «S.Mikoliūnas perėjo į „Sevastopol" gretas» [S. Mikoliūnas moved to the ranks of 'Sevastopol']. *delfi.lt* (στα Λιθουανικά). 21 Ιανουαρίου 2013. Ανακτήθηκε στις 8 Νοεμβρίου 2022.
8. ↑  «Vilniaus „Žalgiris" prisiviliojo Saulių Mikoliūną» [Vilnius 'Žalgiris' attracted Saulias Mikoliunas]. *15min.lt* (στα Λιθουανικά). 18 Δεκεμβρίου 2015. Ανακτήθηκε στις 8 Νοεμβρίου 2022.
9. ↑  «"Skrieja kamuolys" specialus epizodas: S.Mikoliūnas apie linksmas istorijas su V.Romanovu». FK Žalgiris. 16 May 2019.. Ανακτήθηκε στις 17 May 2019.
10. ↑  «Tautų lygos starte nusileista Kazachstano rinktinei» [At the start of the League of Nations, Kazakhstan lost] (στα Λιθουανικά). Lithuanian Football Federation. 4 Σεπτεμβρίου 2020. Ανακτήθηκε στις 9 Ιουνίου 2021.
11. ↑  «Istorija, trukusi 18 metų: Saulius Mikoliūnas jau pasiruošęs paskutiniam šokiui» [A 18-year history: Saulius Mikoliunas prepare for the last dance]. *15min.lt* (στα Λιθουανικά). 25 Σεπτεμβρίου 2022. Ανακτήθηκε στις 26 Σεπτεμβρίου 2022.

Εξωτερικοί σύνδεσμοι
--------------------

* Saulius Mikoliunas Στατιστικά καριέρας στο Soccerbase
* Σαούλιους Μικολιούνας στην ιστοσελίδα National-Football-Teams.com
* Συμμετοχές στην Χαρτ στο londonhearts.com
* (Αγγλικά) Προφίλ Σαούλιους Μικολιούνας στο Soccerway
* Σαούλιους Μικολιούνας – Επιδόσεις στις διοργανώσεις της UEFA Επεξεργασία στα Wikidata

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
* Πύλη:Λιθουανία
 |

 |